ΠΕΡΙΕΧΟΜΕΝΑ
ΑΠΟΦΑΣΕΙΣ
Παροχή εξουσιοδότησης υπογραφής «Με εντολή
Περιφερειάρχη» στον Διευθυντή και στους Προϊσταμένους των Τμημάτων της Διεύθυνσης Υδρο-
οικονομίας και εποπτείας Ο.Ε.Β.
Κατανομή ανά Νοσοκομείο ποσού που έχει εγκριθεί για την 6η Υγειονομική Περιφέρεια.
ΑΠΟΦΑΣΕΙΣ
Αριθμ. 10397
(1)
Παροχή εξουσιοδότησης υπογραφής «Με εντολή
Περιφερειάρχη» στον Διευθυντή και στους Προϊσταμένους των Τμημάτων της Διεύθυνσης Υδρο-
οικονομίας και εποπτείας Ο.Ε.Β .
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις του ν. 4555/2018 «Μεταρρύθμιση του
θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής -
Βελτίωση της οικονομικής και αναπτυξιακής λειτουργίας
των Ο.Τ.Α. [Πρόγραμμα «ΚΛΕΙΣΘΕΝΗΣ 1»] - Ρυθμίσεις για
τον εκσυγχρονισμό του πλαισίου οργάνωσης και λειτουργίας των ΦΟΔΣΑ - Ρυθμίσεις για την αποτελεσματι-
κότερη, ταχύτερη και ενιαία άσκηση των αρμοδιοτήτων
σχετικά με την απονομή ιθαγένειας και την πολιτογράφηση - Λοιπές διατάξεις αρμοδιότητας Υπουργείου Εσω-
τερικών και άλλες διατάξεις» (Α’ 133).
2. Τις διατάξεις των άρθρων 3, 113, 159 και 186 του
ν. 3852/2010 «Νέα αρχιτεκτονική της Αυτοδιοίκησης και
της Αποκεντρωμένης Διοίκησης - Πρόγραμμα Καλλικράτης» (Α’ 87).
3. Τις διατάξεις του άρθρου 9 του Κώδικα Διοικητικής
Διαδικασίας (ν. 2690/1999, Α’ 45).
4. Τις διατάξεις του εδαφίου β της παρ. 2 του άρθρου 7
του ν. 3469/2006 «Εθνικό Τυπογραφείο, Εφημερίς της
Κυβερνήσεως και λοιπές διατάξεις» (Α’ 131).
5. Τις διατάξεις της παρ. 3 του άρθρου 90 του Κώδικα
Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), το οποίο διατηρήθηκε σε ισχύ
με την περ. 22 του άρθρου 119 του ν. 4622/2019 (Α’ 133).
6. Τις διατάξεις του π.δ. 129/2010 «Οργανισμός της
Περιφέρειας Θεσσαλίας» (Α’ 222).
7. Την υπ’  αρ. 15840/156612/4.10.2018 απόφαση
«Έγκριση της 146/2018 (ορθή επανάληψη) περί ολικής
τροποποίησης - επικαιροποίησης του π.δ. 129/2010
(Α’ 222) “Οργανισμός της Περιφέρειας Θεσσαλίας” όπως
ισχύει» (Β’ 4788).
8. Την υπ’ αρ. 33/2023 (5.12.2023) απόφαση του Πολυμελούς Πρωτοδικείου Λάρισας, με την οποία ανακηρύ-
χτηκαν ο Περιφερειάρχης, οι Αντιπεριφερειάρχες και οι
τακτικοί και αναπληρωματικοί Περιφερειακοί Σύμβουλοι της Περιφέρειας Θεσσαλίας, για την περίοδο από
1.1.2024 έως 31.12.2028.
9. Τον υφιστάμενο υπηρεσιακό φόρτο εργασίας και
την επιβαλλόμενη για το λόγο αυτό ανάγκη άσκησης
από τον Περιφερειάρχη ορισμένων μόνο αρμοδιοτήτων.
10. Την ανάγκη απλούστευσης των διαδικασιών για
την ταχύτερη διεκπεραίωση των υπηρεσιακών θεμάτων, την καλύτερη εξυπηρέτηση των πολιτών και τη
διασφάλιση της αποδοτικής και εύρυθμης λειτουργίας
της Υπηρεσίας.
11. Το γεγονός ότι η παρούσα απόφαση δεν προκαλεί
δαπάνη σε βάρος του προϋπολογισμού του Κράτους ή
της Περιφέρειας Θεσσαλίας, αποφασίζουμε:
Παρέχουμε στον Προϊστάμενο της Διεύθυνσης Υδροοικονομίας και Εποπτείας Ο.Ε.Β της Περιφέρειας Θεσ-
σαλίας την εξουσιοδότηση υπογραφής «ΜΕ ΕΝΤΟΛΗ
ΠΕΡΙΦΕΡΕΙΑΡΧΗ» για:
1. Την αλληλογραφία της Διεύθυνσης με τις λοιπές
Υπηρεσίες του Δημοσίου, της Περιφέρειας, ΟΤΑ Α’ βαθμού, Ο.Κ.Ω., λοιπούς Οργανισμούς, φορείς και ιδιώτες, επί
θεμάτων που άπτονται των υπηρεσιακών αντικειμένων
και αρμοδιοτήτων της Διεύθυνσης.
2. Τα πάσης φύσης έγγραφα για τον συντονισμό των
ενεργειών για την προστασία και διαχείριση των θεμάτων της Περιφέρειας Θεσσαλίας.
3. Την εξέταση αιτήσεων για τη χορήγηση αδειών
χρήσης νερού και της εκτέλεσης έργων αξιοποίησης
υδάτινων πόρων.
4. Τη πρόσκληση των ΟΤΑ α βαθμού και των ΟΕΒ αρμοδιότητάς του για την ενημέρωση του κοινού σε θέματα
προστασίας των υδατικών συστημάτων.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
18 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 336
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 336/18.01.2024
5. Την επικύρωση του διαχειριστικού και οικονομικού
έλεγχου των Τ.Ο.Ε.Β της Περιφέρειας και Γ.Ο.Ε.Β Σ.Ε Θεσσαλίας.
6. Την τοποθέτηση και κατανομή του προσωπικού της
Διεύθυνσης στα Τμήματα.
7. Την ανάθεση καθηκόντων στους υπαλλήλους της
Διεύθυνσης.
8. Τη χορήγηση κάθε είδους αδειών στους Προϊσταμένους των Τμημάτων και στους υπαλλήλους της έδρας
της Διεύθυνσης, εκτός εκείνων που χορηγούνται ειδικώς.
9. Την έγκριση μετακίνησης εντός έδρας των Προϊσταμένων των Τμημάτων και των υπαλλήλων της έδρας
της Διεύθυνσης, για εκτέλεση υπηρεσίας καθώς και την
έγκριση και θεώρηση δικαιολογητικών οδοιπορικών
εξόδων και ημερησίων αποζημιώσεων των προαναφερομένων.
10. Την έγκριση μετακίνησης εντός έδρας των υπαλλήλων των Τμημάτων των Περιφερειακών Ενοτήτων, για
εκτέλεση υπηρεσίας.
11. Την έγκριση κίνησης των υπηρεσιακών αυτοκινήτων της Διεύθυνσης, που κινούνται για την εκτέλεση
υπηρεσίας εντός των ορίων της Περιφέρειας Θεσσαλίας.
12. Τα αιτήματα για ανάληψη δέσμευσης πίστωσης της
Διεύθυνσης και την αποστολή τυχόν δικαιολογητικών.
13. Την εισήγηση προς τις αρμόδιες αρχές για χορήγηση αδειών χρήσης νερού και εκτέλεσης έργων αξιο-
ποίησης υδάτινων πόρων.
14. Την παροχή γνώμης προς τις αρμόδιες αρχές και
συλλογικά όργανα, όπου αυτή απαιτείται, κατά τις οριζόμενες από την κείμενη Περιβαλλοντική Νομοθεσία.
15. Τις εκθέσεις απόψεων σε αρμόδια δικαστήρια, όταν
πρόκειται να δικασθεί υπόθεση που αφορά σε θέματα
που ανήκουν στις αρμοδιότητες της Διεύθυνσης.
16. Τις απαντήσεις σε αιτήματα, αναφορές, παράπονα
ή καταγγελίες πολιτών κατά πράξεων ή παραλείψεων
ιεραρχικά υφισταμένων υπηρεσιακών οργάνων της Διεύθυνσης.
17. Τη διαβίβαση των εκθέσεων αξιολόγησης ουσιαστικών προσόντων των υπαλλήλων της Διεύθυνσης στην
αρμόδια υπηρεσία για περαιτέρω ενέργειες.
18. Την παροχή στοιχείων σχετικά με τη συμμετοχή
υπαλλήλων της Διεύθυνσης σε απεργίες.
19. Την παροχή στατιστικών και άλλων στοιχείων του
προσωπικού της Διεύθυνσης.
20. Τον ορισμό υπαλλήλων της Διεύθυνσης ως υπευθύνων για την τήρηση του εμπιστευτικού πρωτοκόλλου και
τα διαβιβαστικά έγγραφα εμπιστευτικού περιεχομένου
για ενημέρωση υπηρεσιών.
21. Τον ορισμό υπαλλήλων της Διεύθυνσης ως υπευθύνων για την θεώρηση του γνησίου της υπογραφής
22. Τις αποφάσεις ορισμού υπαλλήλων της Διεύθυνσης, ως ειδικών υπολόγων (εκτός αυτών για την είσπραξη
ανταποδοτικών τελών).
23. Την έγκριση χορήγησης αντιγράφων εγγράφων,
ενημερωτικών εγγράφων, αποφάσεων κ.λπ., συμπεριλαμβανομένων και των γνωστοποιήσεων διοικητικών
εγγράφων, τα οποία περιέχουν απλά προσωπικά δεδομένα ή έχουν χαρακτηριστεί ως εμπιστευτικά, σύμφωνα
με τις ισχύουσες διατάξεις νόμων.
24. Τις πράξεις θέσεως εγγράφων στο αρχείο για τα
οποία δεν απαιτείται υπηρεσιακή ενέργεια.
25. Τις ενέργειες σχετικά με την εκκαθάριση του Αρχείου της Διεύθυνσης.
26. Τις ενέργειες σχετικά με την εκποίηση άχρηστου
εξοπλισμού.
27. Τη διάθεση υπηρεσιακών αυτοκινήτων και οδηγών
που ανήκουν στη Διεύθυνση για εκτέλεση υπηρεσιακών
αναγκών.
28. Τη χορήγηση βεβαιώσεων πραγματοποίησης της
πρακτικής άσκησης σπουδαστών Τ.Ε.Ι. ή Α.Ε.Ι. σε Τμήματα της Διεύθυνσης.
29. Τον απολογισμό των πεπραγμένων της Διεύθυνσης
σε ετήσια βάση.
30. Τη συγκρότηση επιτροπών διενέργειας προμηθειών, αξιολόγησης αποτελεσμάτων διαγωνισμών ή δια-
πραγμάτευσης και παραλαβής των προμηθευόμενων
υλικών της οικείας Διεύθυνσης.
31. Την απογραφή εξοπλισμού, τη χρέωσή του στους
υπαλλήλους της Διεύθυνσης, την καταγραφή και παρακολούθηση μεταβολών χρέωσης.
32. Την αποστολή δικαιολογητικών προς Υγειονομικές
Επιτροπές, για τη χορήγηση αναρρωτικών αδειών.
Β. Παρέχουμε στους Προϊσταμένους των Τμημάτων
Υδροοικονομίας και των Τμημάτων Εποπτείας Τ.Ο.Ε.Β
που απαρτίζουν τη Διεύθυνση, την εξουσιοδότηση υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» για:
1. Την αλληλογραφία των Τμημάτων εκτός της έδρας
της Διεύθυνσης με τις λοιπές Υπηρεσίες του Δημοσίου,
της Περιφέρειας, ΟΤΑ Α’ βαθμού, Ο.Κ.Ω., λοιπούς Οργανισμούς, φορείς και ιδιώτες, επί θεμάτων που άπτονται
των υπηρεσιακών αντικειμένων και αρμοδιοτήτων των
Τμημάτων, με εξαίρεση την εισήγηση προς τις αρμόδιες
αρχές για χορήγηση αδειών χρήσης νερού και εκτέλεσης
έργων αξιοποίησης υδάτινων πόρων, την εξουσιοδότηση υπογραφής της οποίας παρέχουμε στον Προϊστάμενο
της Διεύθυνσης.
2. Την αυτεπάγγελτη αναζήτηση πιστοποιητικών και
άλλων εγγράφων από υπηρεσίες για θέματα πολιτών
και υπαλλήλων.
3. Την τήρηση στατιστικών στοιχείων αρμοδιότητας
του Τμήματος.
4. Τον απολογισμό των πεπραγμένων του Τμήματος
σε ετήσια βάση.
5. Χορήγηση κάθε είδους αδειών των υπαλλήλων των
Τμημάτων, εκτός αυτών που χορηγούνται ειδικώς.
8. Την αποστολή δικαιολογητικών προς Υγειονομικές
Επιτροπές για τη χορήγηση αναρρωτικών αδειών.
9. Την παροχή στοιχείων, σχετικά με τη συμμετοχή
υπαλλήλων των Τμημάτων σε απεργίες.
10. Την παροχή στατιστικών και άλλων στοιχείων του
προσωπικού των Τμημάτων.
11. Τη χορήγηση βεβαιώσεων και πιστοποιητικών σε
θέματα αρμοδιότητας των τμημάτων, βάσει των στοιχείων που τηρούνται στην Υπηρεσία.
12. Τη διαχείριση θεμάτων εποπτείας των Τοπικών Οργανισμών Εγγείων Βελτιώσεων (ΤΟΕΒ) και έκδοσης των
απαραίτητων σχετικών διοικητικών πράξεων.
13. Τη διαχείριση θεμάτων διοικητικού και διαχειριστικού-οικονομικού ελέγχου των αντικειμένων του Γ.Ο.Ε.Β
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 336/18.01.2024
Σ.Ε Θεσσαλίας σύμφωνα με την υπ’ αρ. 3252/99092/2017
(Β’ 3452) κοινή υπουργική απόφαση και την έκδοση των
απαραίτητων σχετικών διοικητικών πράξεων.
14. Τη διαχείριση θεμάτων σχετικά με ζητήματα διοικητικών λειτουργιών και προσωπικού του Τμήματος
Για θέματα που κρίνονται μείζονος σημασίας είτε
άπτονται πολιτικής ευθύνης, ο Προϊστάμενος της Διεύθυνσης Υδροοικονομίας και Εποπτείας Ο.Ε.Β και των
Τμημάτων αυτής, οφείλει να προβαίνει σε χειρισμό τους,
κατόπιν συνεννόησης με τα ανώτερα Ιεραρχικά Όργανα.
Η παροχή εξουσιοδότησης υπογραφής «ΜΕ ΕΝΤΟΛΗ
ΠΕΡΙΦΕΡΕΙΑΡΧΗ» προς τον ανωτέρω Προϊστάμενο Διεύθυνσης και των Τμημάτων ισχύει αποκλειστικά και μόνο
για τις προαναφερθείσες αρμοδιότητες. Για τις λοιπές
αρμοδιότητες του Περιφερειάρχη, που δεν περιλαμβάνονται ανωτέρω, το δικαίωμα υπογραφής κρατά ο ίδιος
ο Περιφερειάρχης. Η κατά τα ανωτέρω μεταβίβαση δικαιώματος υπογραφής «ΜΕ ΕΝΤΟΛΗ ΠΕΡΙΦΕΡΕΙΑΡΧΗ»
στον Προϊστάμενο της Διεύθυνσης Υδροοικονομίας και
Εποπτείας Ο.Ε.Β και στους Προϊσταμένους των Τμημάτων που την απαρτίζουν ισχύει και για τους νόμιμους
αναπληρωτές τους σε περίπτωση έλλειψης, απουσίας
ή κωλύματός τους. Η ισχύς της παρούσας αρχίζει με τη
δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 9 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
Ι
Αριθμ. 2645
(2)
Κατανομή ανά Νοσοκομείο ποσού που έχει εγκριθεί για την 6η Υγειονομική Περιφέρεια.
Ο ΔΙΟΙΚΗΤΗΣ
ΤΗΣ 6ΗΣ ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ
ΠΕΛΟΠΟΝΝΗΣΟΥ- ΙΟΝΙΩΝ ΝΗΣΩΝΗΠΕΙΡΟΥ- ΔΥΤΙΚΗΣ ΕΛΛΑΔΑΣ
Έχοντας υπόψη:
1. Την υπό στοιχεία Γ4β/οικ.68820/27.12.2023 (Β’ 7453)
απόφαση του Υφυπουργού Υγείας, περί καθιέρωσης
Εφημεριών Χημικών, Βιοχημικών, Κλινικών Χημικών,
Βιολόγων, Φαρμακοποιών - Νοσοκομειακών Φαρμακοποιών, Ψυχολόγων, Φυσικών Νοσοκομείων - Ακτινοφυ-
σικών και Κτηνιάτρων των Νοσοκομείων του Ε.Σ.Υ. ανά
Υγειονομική Περιφέρεια για το έτος 2024.
2. Τις διατάξεις του άρθρου 12 του ν.  4316/2014
(Α’ 270).
3. Τον ν. 4486/2017 «Μεταρρύθμιση της Πρωτοβάθμιας Φροντίδας Υγείας, επείγουσες ρυθμίσεις αρμοδιό-
τητας Υπουργείου Υγείας και άλλες διατάξεις» (Α’ 115).
4. Την υπ’ αρ. 2204/9.1.2024 (ΑΔΑ: 6ΩΝΡ469ΗΔΜ-ΙΧΙ)
απόφαση του Διοικητή της 6ης Υγειονομικής Περιφέρειας.
5. Την υπό στοιχεία Γ4β/Γ.Π.οικ.66159/18.9.2019
(Υ.Ο.Δ.Δ. 761) απόφαση του Υπουργού Υγείας σχετικά
με τον διορισμό του Διοικητή της 6ης Υγειονομικής
Περιφέρειας, Καρβέλη Ιωάννη και παρατάθηκε με την
υπό στοιχεία Γ4β/Γ.Π.οικ.44311/28.7.2022 (Υ.Ο.Δ.Δ. 670)
απόφαση του Υπουργού Υγείας και της Αναπληρώτριας
Υπουργού Υγείας.
6. Την υπό στοιχεία Γ4β/Γ.Π.οικ.70558/7.10.2019
(Υ.Ο.Δ.Δ. 835) απόφαση του Υπουργού Υγείας σχετικά
με τον διορισμό του Υποδιοικητή της 6ης Υγειονομικής
Περιφέρειας, Μάλλιου Παναγιώτη και παρατάθηκε με
την υπό στοιχεία Γ4β/Γ.Π.οικ.44329/28.7.2022 απόφαση
του Υπουργού Υγείας και της Αναπληρώτριας Υπουργού
Υγείας (Υ.Ο.Δ.Δ. 671).
7. Την υπό στοιχεία Γ4β/Γ.Π.οικ.70553/7.10.2019 απόφαση του Υπουργού Υγείας (Υ.Ο.Δ.Δ. 835) σχετικά με
τον διορισμό του Υποδιοικητή της 6ης Υγειονομικής
Περιφέρειας, Νικόπουλου Ιωάννη και παρατάθηκε με
την υπό στοιχεία Γ4β/Γ.Π.οικ.44334/28.7.2022 απόφαση
του Υπουργού Υγείας και της Αναπληρώτριας Υπουργού
Υγείας (Υ.Ο.Δ.Δ. 671).
8. Τις υπηρεσιακές ανάγκες των Νοσοκομείων αρμοδιότητας της 6ης Υγειονομικής Περιφέρειας.
9. Το γεγονός ότι από τις διατάξεις αυτής της απόφασης δεν προκαλείται δαπάνη σε βάρος του κρατικού
προϋπολογισμού, αποφασίζει:
Την κατανομή ανά Νοσοκομείο του ποσού ύψους δύο
εκατομμυρίων τριακοσίων πέντε χιλιάδων εξακοσίων
ευρώ (€ 2.305.600,00), που έχει εγκριθεί για την 6η Υ.ΠΕ.,
σύμφωνα με το (1) σχετικό, για διακόσιους τριάντα εννέα
(239) υπαλλήλους και είκοσι μία χιλιάδες τετρακόσιες
ενενήντα οκτώ (21.498) εφημερίες, για το έτος 2024, ως
ακολούθως:
6η Υ.ΠΕ
ΚΑΤΑΝΟΜΗ ΕΦΗΜΕΡΙΩΝ ΕΠΙΣΤΗΜΟΝΙΚΟΥ ΠΡΟΣΩΠΙΚΟΥ ΕΤΟΥΣ 2024
A/A
ΝΟΣΟΚΟΜΕΙΑ 6ης ΥΠΕ
ΕΦΗΜΕΡΙΕΣ ΕΠΙΣΤΗΜΟΝΙΚΟΥ
ΠΡΟΣΩΠΙΚΟΥ (ΠΛΗΝ ΙΑΤΡΙΚΟΥ)
ΑΡΙΘΜΟΣ
ΑΤΟΜΩΝ
ΕΤΗΣΙΑ
ΔΑΠΑΝΗ
ΑΡΙΘΜΟΣ
ΕΦΗΜΕΡΙΩΝ
Γ.Ν. ΑΙΤΩΛΟΑΚΑΡΝΑΝΙΑΣ
Γ.Ν. ΑΓΡΙΝΙΟΥ
160.000,00
1.440
Γ.Ν. ΜΕΣΟΛΟΓΓΙΟΥ "ΧΑΤΖΗΚΩΣΤΑ"
60.073,00
Π.Γ.Ν.Π.
"ΠΑΝΑΓΙΑ Η ΒΟΗΘΕΙΑ"
390.000,00
2.500
Γ.Ν. ΠΑΙΔΩΝ ΠΑΤΡΩΝ
"ΚΑΡΑΜΑΝΔΑΝΕΙΟ"
36.000,00
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 336/18.01.2024
Γ.Ν. ΠΑΤΡΩΝ "Ο ΑΓΙΟΣ
ΑΝΔΡΕΑΣ"
330.000,00
2.160
Γ.Ν. ΗΛΕΙΑΣ
Γ.Ν. ΠΥΡΓΟΥ
"ΑΝΔΡΕΑΣ ΠΑΠΑΝΔΡΕΟΥ"
40.000,00
Γ.Ν. ΑΜΑΛΙΑΔΑΣ
20.000,00
Γ.Ν. Κ.Υ. ΚΡΕΣΤΕΝΩΝ
0,00
Γ.Ν. ΑΝΑΤΟΛΙΚΗΣ ΑΧΑΙΑΣ
Γ.Ν. ΑΙΓΙΟΥ
35.000,00
Γ.Ν. Κ.Υ. ΚΑΛΑΒΡΥΤΩΝ
4.000,00
Γ.Ν. ΠΡΕΒΕΖΑΣ
42.000,00
Γ.Ν. ΙΩΑΝΝΙΝΩΝ.
"Γ. ΧΑΤΖΗΚΩΣΤΑ"
125.000,00
1.370
Γ.Ν. ΑΡΤΑΣ
46.200,00
Π.Γ.Ν.Ι.
330.500,00
1.990
Γ.Ν. Κ.Υ. ΦΙΛΙΑΤΩΝ
24.500,00
Γ.Ν.ΛΕΥΚΑΔΑΣ
65.200,00
1.700
Γ.Ν. ΖΑΚΥΝΘΟΥ
40.427,00
Γ.Ν. ΚΕΡΚΥΡΑΣ ΚΑΙ
ΨΥΧΙΑΤΡΙΚΟΣ ΤΟΜΕΑΣ
Γ.Ν. ΚΕΡΚΥΡΑΣ
96.000,00
1.344
Γ.Ν. ΚΕΦΑΛΛΗΝΙΑΣ
40.000,00
Γ.Ν. ΛΗΞΟΥΡΙΟΥ
19.700,00
Γ.Ν. ΑΡΓΟΛΙΔΑΣ
Γ.Ν. ΑΡΓΟΥΣ
45.000,00
Γ.Ν. ΝΑΥΠΛΙΟΥ
11.000,00
Γ.Ν. ΛΑΚΩΝΙΑΣ
Γ.Ν. ΣΠΑΡΤΗΣ
54.000,00
Γ.Ν. Κ.Υ. ΜΟΛΑΩΝ
8.000,00
Γ.Ν. ΜΕΣΣΗΝΙΑΣ
Γ.Ν. ΚΑΛΑΜΑΤΑΣ
95.000,00
Γ.Ν. Κ.Υ. ΚΥΠΑΡΙΣΣΙΑΣ
54.000,00
1.000
Γ.Ν. ΤΡΙΠΟΛΗΣ ΚΑΙ
ΨΥΧΙΑΤΡΙΚΟΣ ΤΟΜΕΑΣ
Γ.Ν. ΤΡΙΠΟΛΗΣ
67.000,00
Γ.Ν. ΚΟΡΙΝΘΟΥ
67.000,00
ΣΥΝΟΛΟ
2.305.600,00
21.498
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 10 Ιανουαρίου 2024
Ο Διοικητής
ΙΩΑΝΝΗΣ ΚΑΡΒΕΛΗΣ

[Source: 20240200336.pdf | Tokens: 13708]